CELEX: C2006/281/34
Language: sl
Date: 2006-11-18 00:00:00
Title: Zadeva C-352/06: Predlog za sprejetje predhodne odločbe, ki ga je vložilo Finanzgericht Köln (Nemčija) 25. avgusta 2006 — Brigitte Bosmann proti Bundesagentur für Arbeit, Familienkasse Aachen

18.11.2006   
            
            
               SL
            
            
               Uradni list Evropske unije
            
            
               C 281/21
            
         Predlog za sprejetje predhodne odločbe, ki ga je vložilo Finanzgericht Köln (Nemčija) 25. avgusta 2006 — Brigitte Bosmann proti Bundesagentur für Arbeit, Familienkasse Aachen
   (Zadeva C-352/06)
   (2006/C 281/34)
   Jezik postopka: nemščina
   Predložitveno sodišče
   Finanzgericht Köln
   Stranki v postopku v glavni stvari
   
      Tožeča stranka: Brigitte Bosmann
   
      Tožena stranka: Bundesagentur für Arbeit, Familienkasse Aachen
   Vprašanja za predhodno odločanje
   
               1.
            
            
               Ali je člen 13(2)(a) Uredbe Sveta (EGS) št. 1408/71 z dne 14. junija 1971 (1) o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti, treba ozko razlagati tako, da ne nasprotuje pravici do otroškega dodatka matere samohranilke v državi stalnega prebivališča (Zvezna republika Nemčija), ki v državi zaposlitve (Kraljevina Nizozemska) zaradi starosti otrok ne prejema otroškega dodatka?
            
         
               2.
            
            
               V primeru nikalnega odgovora na vprašanje 1:
               Ali je člen 10 Uredbe Sveta (EGS) št. 574/72 z dne 21. marca 1972 o določitvi postopka za izvajanje Uredbe (EGS) št. 1408/71 (2) treba ozko razlagati tako, da ne nasprotuje pravici do otroškega dodatka matere samohranilke v državi stalnega prebivališča (Zvezna republika Nemčija), ki v državi zaposlitve (Kraljevina Nizozemska) zaradi starosti otrok ne prejema otroškega dodatka?
            
         
               3.
            
            
               V primeru nikalnih odgovorov na vprašanji 1 in 2:
               Ali izhaja pravica delavke in matere samohranilke do uporabe ugodnejših predpisov države stalnega prebivališča v zvezi z dodelitvijo otroškega dodatka neposredno iz Pogodbe ES oziroma iz splošnih pravnih načel?
            
         
               4.
            
            
               Ali so odgovori na zgornja vprašanja odvisni od tega, ali se delavka dnevno vrača v kraj, kjer prebiva?
            
         
      (1)  UL L 149, str. 2.
   
      (2)  UL L 74, str. 1.